QORTI TAL-APPELL IMĦALLFIN S.T.O. PRIM IMĦALLEF JOSEPH AZZOPARDI ONOR. IMĦALLEF TONIO MALLIA Seduta ta' nhar il-Ġimgħa 14 ta' Diċembru 2018 Kawża Numru 6 Appell Numru 998/12SM Rita Puglisevich vs Licia armla ta' Filippo Teuma Dan huwa appell imressaq mill-attriċi minn sentenza mogħtija mill-Prim'Awla tal-Qorti Ċivili fl-20 ta' Novembru, 2013, li biha u għar-raġunijiet hemm imsemmija, ċaħdet it-talba tagħha biex tordna lill- intimata appellata tiddikjara l-konsistenza tal-assi kollha li kellu l-mejjet Filippo Teuma, jekk meħtieġ billi tipproduċi prospett dettaljat u sħiħ tal-ġid tal-wirt tiegħu, magħdud dak il-ġid li kien jagħmel parti integrali tal- komunjoni tal-akkwisti; 2. L-ewwel Qorti iddeċidiet li "tilqa' t-tielet (3) eċċezzjoni preliminari sollevata mill-intimata Licia Teuma, u konsegwentement tirrespinġi t-talbiet tar-rikorrenti Rita Puglisevich, bl-ispejjeż ta' din it-tielet eċċezzjoni preliminari kontra r-rikorrenti fuq indikata; L-ewwel Qorti waslet għad-deċiżjoni tagħha wara li qieset kif ġej: "1.1 Illi fis-17 ta' Frar, 2011, miet missier ir-rikorrenti Filippo Robinson li jiġi żewġt l-intimata; "1.2 Illi jirriżulta li l-imsemmi Filippo Robinson miet b'testment unica charta datat it-23 ta' Settembru, 1996, in atti tan-Nutar Dottor Nicola Wilkes; "1.3 Illi r-rikorrenti għandha interess li tkun iffissata l-konsistenza tal-'massa ereditaria' tal-imsemmi Filippo Robinson fid-data tal-mewt tiegħu; "1.4 Illi għalhekk aderiet din il-qorti biex l-intimata tgħid għaliex din il-qorti m'għandhiex: "1.4.1 Tordna lill-intimata tiddikjara l-konsistenza tal-assi kollha li kellu l-mejjet Filippo Robinson, okkorrendo billi tipproduċi prospett dettaljat u komplet tal-massa ereditarja tiegħu, kompriżi dawk il- beni li kienu jifformaw parti integrali tal-komunjoni tal-akkwisti; "1.4.2 Bl-ispejjeż kif dedotti fl-istess rikors ġuramentat promotur kontra l-intimata; "2.0 Rat ir-risposta ġuramentata tal-intimata datata t-22 ta' Novembru, 2012, li permezz tagħha sintetikament irrispondiet bil-mod segwenti: "2.1 Illi preliminarjament ir-rikorrenti għandha tgħid fuq liema artikoli tal-liġi qed tibbaża t-talba tagħha; "2.2 Illi di piu`, il-kawża kif imposta la hi ibbażata fuq xi artikolu tal-liġi u lanqas fuq xi prinċipju legali, u għalhekk m'għandha l- ebda fl-istadju preliminari; "2.3 Illi r-rikorrenti hi werrieta universali ta' missierha flimkien ma' ħutha, u għalhekk, kif proposta, il-kawża hi improponibbli; "2.4 Illi bla preġudizzju għas-suespost fuq il-mertu jiġi rilevat li t- talbiet attriċi huma nfondati u dan, għas-segwenti raġunijiet: "2.4.1 Illi mir-riċerki testamentarji li saru wara l-mewt ta' Filippo Robinson jirriżulta li t-testment li jirregola s-suċċessjoni tiegħu hu dak legali u għandha tiġi miċħuda 'unica charta' datat it-23 ta' Settembru, 1996, in atti tan-Nutar Dottor Nicola Wilkes; "2.4.2 Illi fl-imsemmi testament l-imsemmi Filippo Robinson u martu l- intimata Licia Robinson "ħallew lil xulxin, ċioe` dak li jmut l-ewwel lil dak li jibqa' ħaj u għal tul ħajtu kollha, l-użu u l-użufrutt in ġenerali, ossia d-dgawdija tal-beni tagħhom kollha mobbli u immobbli, korporali u inkorporali, preżenti u futuri, eżenti minn kull obbligu legali tal-inventarju u tal-kawzjoni; bil-fakolta` fit- testatur li jibqa' haj l-aħħar li jkun jista' jirtira u jinkassa min għand kull persuna, Bank u Awtorita` oħra kull somma ta' flus, kapitali u titoli ta' fondi pubbliċi soġġetti għall-imsemmi użufrutt"; "2.4.3 fil-paragrafu testamentarja preċedenti tagħti d-dritt lill-intimata li tul ħajjitha kollha tagħmel użu mill-beni kollha appartenenti lil żewġha u lilha; "2.4.4 Illi r-rikorrenti m'għandha l-ebda dritt twaqqaf lill-esponenti milli teżerċita d-drittijiet tagħha u wisq anqas li ttiha rendikont tal- effetti involuti stante li l-intimata hi użufruttwarja tal-istess u għandha d-dritt li tiddisponi minnhom kif trid u kif provdut fl-istess testament; "2.4.5 Illi għalhekk ir-rikorrenti ma tistax tippretendi li għandha tingħata rendikont fir-rigward; "2.5 Illi inoltre r-rikorrenti ġia` ħadet ħafna minn dak li seta' jifforma parti mill-'massa ereditaria' billi ħadet fejn preżentement tgħix, diversi vetturi, flejjes, dehebijiet u ħafna aktar ġid; "2.6 Salv risposti ġuramentati ulterjuri; "2.7.Illi l-intimata m'għandhiex tbati spejjeż; "3 Rat id-digriet tagħha datat id-29 ta' Novembru, 2012, li permezz tiegħu, fuq talba tal-abbli rappreżentant legali tal- intimata, awtoriżżat lill-partijiet biex jindirizzaw l-ewwel tlett eċċezzjonijiet preliminari bil-modalita` hemm indikata, (ara fol "4 Rat id-digriet tagħha datat it-12 ta' Marzu, 2013, li permezz tiegħu awtoriżżat il-preżentazzjoni tan-noti tal-partijiet skont il- modalita` hemm indikata, (ara fol 40); "5 Rat is-sottomissjonijiet skritti u dokumenti kollha tal-partijiet; "6 Semgħet it-trattazzjoni orali tal-abbli rappreżentanti legali tal- partijiet rigwardanti l-ewwel tlett (3) eċċezzjonijiet preliminari sollevati mill-intimata; il-post "Ikkunsidrat: "7.0. Illi din is-sentenza hi waħda parzjali limitata għall-ewwel tlett (3) eċċezzjonijiet ta' natura preliminari kif sollevati mill- intimata senjatament: "7.1. Illi r-rikorrenti ma ndikatx fuq liema artikli tal-liġi qed tibbaża t-talba tagħha; "7.2. Illi l-istess rikorrenti ma ndikatx fuq liema prinċipju legali qed tibbaża t-talba tagħha; "7.3. Illi r-rikorrenti hi werrieta universali flimkien ma' ħutha u għalhekk il-kawża hi improponibbli; "Ikkunsidrat: "8 Illi attwalment għandu jkun paċifiku li din hi azzjoni odjuża fejn il-bint qed teħodha kontra l-omm b'disprezz assolut lejn il- memorja ta' missierha u lejn l-idea u l-valur ta' familja – li xorta għadha meqjusa bħala s-sisien l-aktar importanti li fuqha tinbena soċjeta` verament serja u matura, oltre anke b'disprezz lejn ħutha u ovvjament lejn ommha fejn għandu jkun paċifiku li l- azzjoni odjerna mhix l-aħjar metodu li tirriżolvi l-vertenza in diżamina; "Ikkunsidrat: "9 Illi dwar l-ewwel eċċezzjoni preliminari għandu jingħad li dan mhux neċessarjament dejjem hu l-każ stante li l-liġi ċivili ma taħsibx għall-okkażjonijiet li fihom jista' jiġi pretiż xi dritt; "10 Illi l-kamp ċivili hu ferm differenti minn dak kriminali fejn ovvjament japplikaw il-prinċipji pożittivisti "nullum crimen sine lege" u "nulla poena sine lege"; "11 Illi fil-kamp ċivili differenti, stante li hawn hu l-kamp tad- drittijiet li jistgħu ma jkunux debitament indirizzati statutorjament għalkemm effettivament eżistenti u jimmeritaw it-tutela u l- protezzjoni ġudizzjarja; "Ikkunsidrat: "12 Illi pero` fil-vertenza odjerna, is-sitwazzjoni hi differenti għaliex id-drittijiet indirizzati mir-rikorrenti jirrigwardaw xi ħaġa li tiskatta biss fil-futur indeterminat meta l-intimata, omm ir- rikorrenti, tgħaddi għal ħajja aħjar; "13 Illi għalkemm ir-rikorrenti hi eredi universali tal-proprjeta` mħollija minn missierha, pero` din qiegħda fl-isfera tal-intimata jkun paċifiku Illi għalhekk għandu bħala użufruttwarja tal-istess u allura, tippreċedi d-drittijiet tar- rikorrenti li għadhom ma skattawx; "14 l-ewwel żewġ eċċezzjonijiet preliminari sollevati mill-intimata ma jreġġux u qiegħdin għalhekk jiġu respinti bl-ispejjeż; "Ikkonsidrat: "15 Illi pero` fid-dawl tas-suespost, it-tielet eċċezzjoni timponi ostakolu insuperabbli għar-rikorrenti stante li peress li l-intimata hi effettivament l-użufruttwarja tal-beni kollha involuti, l-interess ġuridiku tar-rikorrenti mhux tali li jagħtiha xi drittijiet li permezz tagħhom timponi lilha innifisha fuq l-intimata ommha; "16 Illi sakemm l-intimata hi 'compos mentes' m'hemm xejn x'jimpediha milli taġixxi kif jidhrilha u tagħmel li trid bil-proprjeta` tagħha"; 4. L-attriċi appellat mill-imsemmija sentenza b'Rikors tal-Appell imressaq minnha fis-26 ta' Novembru, 2013, u li bih u għar- raġunijiet fih imfissra, talbet li din il-Qorti jogħġobha tirriforma s- sentenza appellata billi (i) tikkonfermaha safejn ċaħdet l-ewwel żewġ eċċezzjonijiet tal-intimata, iżda (ii) tirrevokaha u tħassarha fejn l-Ewwel Qorti qalet li qed tilqa' t-tielet eċċezzjoni tal-intmata, u għalhekk jew tiddeċiedi hija stess dwar din it-tielet eċċezzjoni jew tibgħat lura l-atti quddiem l-Ewwel Qorti għal deċiżjoni dwar it-tielet eċċezzjoniu għall- prosegwiment tas-smigħ tal-kawża skond il-każ, bl-ispejjeż tal-appell u tas-sentenza tal-Ewwel Qorti relattivi għat-tielet eċċezzjoni jkunu a kariku tal-appellata; Minkejja li l-appellata laqgħet in-notifika tal-atti tal- appell, ma ressqet l-ebda Tweġiba għar-Rikors. Madankollu, waqt it- trattazzjoni tal-appell dehret għaliha l-avukat tagħha u ittrattat l-appell bil-fomm quddiem din il-Qorti; Semgħet it-trattazzjoni tal-avukati tal-partijiet; Rat l-atti kollha tal-kawża; ħalliet il-kawża għal-lum għas-sentenza; Rat id-degriet tagħha tat-2 ta' Ottubru, 2018, li bih Ikkunsidrat: Illi din hija azzjoni ta' aċċertament. Bis-saħħa tagħha, l-attriċi appellanti, li tiġi bint l-intimata appellata, trid li ommha tagħtiha tagħrif sħiħ dwar il-ġid li missier l-attriċi kellu dakinhar li miet ħalli tkun f'qagħda li tiddeċiedi jekk taċċettax li tkun werrieta, jew jekk għandhiex taċċetta l-wirt imħolli lilha bil-benefiċċju tal-inventarju, jew jekk għandhiex tirrinunzja għall-wirt u titlob li tingħata s-sehem riżervat. Hija tgħid li kien ilha żmien twil titlob 'l ommha tagħtiha tagħrif dwar x'ħalla missierha meta miet u li t-tagħrif li titlob li tingħata f'din il-kawża tista' tagħtih biss ommha l-appellata; Bħala fatti li joħorġu mill-atti tal-kawża, jirriżulta li missier l-attriċi miet testat fis-17 ta' Frar, 2011, u l-wirt tiegħu huwa regolat bis-saħħa ta' testment 'unica charta' tat-23 ta' Settembru, 1996, fl-atti tan-Nutar Nicola Wilkes. Fl-imsemmi testment, fost l-oħrajn, l-attriċi appellata u ż-żewġ ħutha l-oħrajn inħatru bħala werrieta universali ta' missierhom f'ishma ndaqs bejniethom. Fl-istess testment, l-intimta appellata, bħala mart żewġha t-testatur, tħalliet l-użu u l-użufrutt tal-ġid kollu ta' żewġha, u nħelset minn kull obbligu tal-formazzjoni tal- inventarju u tal-għoti tal-kawzjoni; tal-attriċi għas-sentenza li minnha tappella jikkonsistu f'ilment dwar xi rimarki magħmula mill-ewwel Qorti li hija tgħid li ma kienx posthom fis-sentenza u li jitfgħuha f'dawl ikrah u jweġġgħuha għaliex hija tqis li kellha tirrikorri għall-azzjoni tagħha minkejja fiha u biex tħares il-jeddijiet tagħha, qabel ma l-partijiet kienu bdew imqar iressqu provi dwar iċ-ċirkostanzi tal-każ. It-tieni aggravju tagħha jgħid li s-sentenza appellata iddeċidiet ħwejjeġ oħra minn dak li kellha tiddeċiedi. B'mod partikolari, filwaqt li l-ewwel Qorti kienet ħalliet il-kawża għs-sentenza fuq l-ewwel tliet eċċezzjonijiet preliminari tal- intimata appellata, qatgħet l-ewwel żewġ eċċezzjonijiet preliminari u, minflok li qatgħet it-tielet eċċezzjoni preliminari ukoll, iddeċidiet it-tielet paragrafu tar-raba' eċċezzjoni, li hija eċċezzjoni fil-mertu; Illi billi ma hemm l-ebda aggravju dwar dik il-parti tas- sentenza appellata li ċaħdet l-ewwel żewġ eċċezzjonijiet preliminari tal- intimata, u billi l-istess intimata ma appellatx kontra s-sentenza, jiġi li safejn l-ewwel żewġ eċċezzjonijiet preliminari, dik is-sentenza saret ġudikat; is-sentenza appellata ċaħdet Illi dwar dak li l-appellanti ssejjaħlu l-ewwel aggravju tagħha, din il-Qorti ma tarax kif tista' tipprovdi dwaru. Jista' jkun minnu li l-appellanti tħossha diżappuntata b'xi kliem li ntuża dwarha fis-sentenza appellata, imma hija ma talbet l-ebda provvediment fir-rikors tagħha dwar dak il-kliem iebes. Din il-Qorti jista' jkollha l-fehmiet tagħha dwar il-mod li bih qorti tista' tfisser ruħha hija u tikkunsidra l-każ li jkollha quddiemha, imma ma tarax li l-liġi tagħti lil din il-Qorti setgħat ta' sanzjoni jew rimedju bħalma tagħtiha (u tagħti lil kull qorti oħra) fir- rigward ta' atti ġudizzjarji li jitressqu quddiemha hi u tkun għadha miexja l-kawża1; It-tieni aggravju tal-appellanti jirrigwarda dik il-parti tas-sentenza appellata li laqgħet it-tielet eċċezzjoni preliminari mqajma mill-appellata. It-tielet eċċezzjoni preliminari kienet tgħid testwalment: "Illi inoltre u bla preġudizzju għal premess, l-attriċi hija werrieta universali ta' missierha flimkien ma' ħutha u għalhekk l-kawża kif proposta hija improponibbli." It-tielet paragrafu tar-raba' eċċezzjoni – li hija dikjaratament eċċezzjoni fil-mertu – jgħid: "Illi dan l-artikolu2 jagħti d- dritt lill-esponenti li tagħmel użu tul ħajjitha kollha mill-beni kollha li kienu jappartjenu lill-mejjet Philip Robinson u l-esponenti, inkluż kull mobbli u immobbli, korporali u inkorporali li (sic) preżenti futuri, eżenti minn kull obbligu legali tal-inventarju u tal-kawzjoni u kif ukoll id-dritt li tirtira u tinkassa mingħand kull persuna, Bank u Awtorità oħra kull somma ta' flus, kapitali u titoli ta' fondi pubbliċi soġġetti għall-imsemmi użufrutt u l- attriċi ma tistax tippretendi li għandha xi jedd twaqqaf lill-esponenti milli tagħmel dan u wisq anqas li ttiha rendikont ta' dawn l-effetti stante li l- esponenti hija użufruttwarja tal-istess u għandha d-dritt li tiddisponi minnhom kif trid kif jipprovdi l-istess testment"; L-appellanti tgħid li minħabba li s-sentenza appellata iddeċidiet eċċezzjoni minflok oħra, ħadd mill-partijiet ma kien għadu ressaq provi jew imqar għamel sottomissjonijiet dwarha u li, f'kull każ, il- kunsiderazzjonijet li saru mill-ewwel Qorti biex waslet ħalli tilqa' t-tielet eċċezzjoni preliminari ma kienu rilevanti bl-ebda mod għall-istess eċċezzjoni, għalkemm setgħu jkunu rilevanti għat-tielet paragrafu tar- raba' eċċezzjoni, li, madankollu, ma kinitx waħda mill-eċċezzjonijiet li l- ewwel Qorti kellha tiddeċiedi fis-sentenza appellata; Qabel ma l-Qorti tgħaddi biex tqis dan l-aggravju, ikun xieraq li wieħed jikkunsidra x'jistgħu jkunu r-riperkussjonijiet ta' dak li l-appellanti ssemmi fir-rikors tagħha. Jekk inhu tabilħaqq minnu li l- ewwel Qorti tat sentenza fuq eċċezzjoni minflok oħra, l-effett ikun wieħed radikali, għaliex jolqot is-siwi tas-sentenza appellata nfisha u kollha kemm hi għaliex tkun iddeċidiet fuq ħaġa li ma kinitx mitluba. Dan iġib li lanqas tista' tintalab ir-riforma – bħalma talbet l-appellanti f'dan il-każ – tas-sentenza appellata, għaliex din ma tkunx tiswa. Sentenza li ma tiswiex trid titħassar kollha kemm hi u mhux tkun riformata; 1 Ara art. 994 tal-Kap 12 2 Hawnhekk ir-riferenza hija għall-Ewwel Artikolu tat-testment unica charta li huwa ċitat fit-tieni paragrafu tar-raba' eċċezzjoni Il-Qorti tagħraf li t-tielet eċċezzjoni preliminari kienet waħda li titkellem dwar l-improponibilità tal-azzjoni. Dan ifisser li l- eċċezzjoni kienet tgħid li l-azzjoni attriċi kienet waħda li ma tistax issir, jew aħjar, li ma tistax issir kif saret. L-improponibilità ta' azzjoni tista' tkun kemm proċedurali u kif ukoll sostantiva: f'tal-ewwel, ikun jonqos element partikolari li jolqot il-forma tal-att ġudizzjarju (u b'hekk tinħoloq l- irritwalità), filwaqt tat-tieni jkun jonqos fiha element sostantiv li ma jsejjisx il-jedd ta' azzjoni (u għalhekk tinħoloq l-inamissibilità). M'hemm l-ebda dubju li ż-żewġ termini għandhom tifsira għalihom: azzjoni tista' tkun inammissibbli għalkemm ritwali. Huwa minnu li dawn iż-żewġ kunċetti ġieli jintużaw kull waħda bil-fehma tal-oħra u li l-linja bejn waħda u oħra m'hijiex konsistentement ċara, imma din il-Qorti ssib li dan m'huwiex sewwa. L-aspett tar-ritwalità ta' azzjoni huwa marbut mal-forma tal-att li bih titressaq3; filwaqt li l-ammissibilità tagħha hija marbuta mal-mertu tali inammissibilità tkun waħda proċedurali u l-att li biha tkun inbdiet ikun għal kollox regolari4; tal-azzjoni, ukoll jew sustanza jekk Minn qari tal-atti tal-kawża u mis-sottomissjonijiet li saru mill-partijiet qabel ingħatat is-sentenza appellata jidher li t-tielet eċċezzjoni hija waħda ta' inammissibilità li tolqot is-sustanza tal-azzjoni u mhux il-forma ta' kif saret; Fis-sentenza appellata, l-ewwel Qorti laqgħet it-tielet eċċezzjoni preliminari billi sabet li dik l-eċċezzjoni kienet "timponi ostaklu insuperabbli" ladarba l-intimata appellata kienet għadha ħajja u favuriha hemm l-użufrutt kostitwit bis-saħħa tat-testment 'unica charta' u liema testment kien jagħtiha jeddijiet wesgħin fuq il-ġid li kien ġej lilha mill-wirt ta' żewġha t-testatur. Fost dawk il-jeddijiet, kien hemm dak li tista' tiddisponi kif jidhrilha hi u bla ndħil minn ħadd minn dak il-ġid u li kienet meħlusa milli tgħaddi għall-formazzjoni ta' inventarju u wkoll mill- għoti tal-garanzija li l-liġi normalment torbot bih lil kull użufruttwarju; jintrabtu ma' xulxin. Illi l-fatt li l-ewwel Qorti semmiet dawn iċ-ċirkostanzi kollha, fil-fehma ta' din il-Qorti, ma jfissirx li iddeċidiet eċċezzjoni minflok oħra. Bosta drabi jiġri li l-mod kif jitressqu l-eċċezzjonijiet f'kawża jkun tali li waħda tidħol fl-oħra u jirreferu għal ċirkostanzi – fattwali u proċedurali – fil- kunsiderazzjonijiet li qorti jkollha tagħmel biex tistħarreġ is-siwi ta' eċċezzjonijiet, mhux l-ewwel darba li jkollha tqis uħud mill-eċċezzjonijiet 3 Ara, per eżempju, P.A. 17.11.1964 fil-kawża fl-ismijiet Hartley vs Bartoli et noe (Kollez. Vol: XLVIII.ii.1268) u App. 20.1.1986 fil-kawża fl-ismijiet Sicari et noe vs Cuschieri Debono (Kollez. Vol: LXX.ii.250) 4 Ara, per eżempju, App. 29.10.1998 fil-kawża fl-ismijiet Sammut De Marco vs Boukaoua Aakeroy et (Kollez. Għalhekk, jiġri l-oħrajn li jkunu tqajmu. Dan jiġri kemm meta l-Qorti tkun qiegħda tqis xi eċċezzjoni preliminari u kemm meta tqis eċċezzjonijiet fil-mertu. Kemm hu hekk, il-liġi nnifisha tgħid li jista' jsir dan fiċ-ċirkostanzi xierqa5. Għalhekk, safejn l-aggravju tal-attriċi appellanti jrid li din il-Qorti ssib li s- sentenza appellata ma tiswiex, dak l-aggravju mhuwiex mistħoqq; Illi safejn l-aggravju jirrigwarda l-ilment li l-ewwel Qorti sejset il-fehma tagħha fuq ħwejjeġ li ma kellhomx x'jaqsmu man- natura tal-eċċezzjoni li kellha quddiemha, din il-Qorti tirrileva li l- appellanti tisħaq li l-azzjoni tagħha hija waħda ta' aċċertament. Fi kliem ieħor, dak li l-attriċi tgħid li riedet tikseb bl-azzjoni tagħha kien li jkollha tagħrif sħiħ u siewi biex tkun tista' tagħmel l-għażla tagħha dwar jekk għandhiex taċċetta l-ħatra tagħha ta' werrieta, jew jekk għandhiex tagħmel dan bil-benefiċċju tal-inventarju, jew jekk saħansitra għandhiex tirrinunzja għall-wirt u żżomm biss il-pretensjonijiet tagħha fuq is-sehem riżervat; Fl-ewwel lok, il-Qorti tqis li azzjoni ta' aċċertament tfisser li din issir bħala preludju għal azzjoni oħra maħsuba biex tikseb il- benefiċċju ta' jedd eżegwibbli. Dan ifisser ukoll li l-appellanti nnifisha tqis li din il-kawża tagħha tallum hija biss pass preliminari biex tirregola ruħha dwar x'jeddijiet tista' tagħżel li tippretendi 'l quddiem. Fit-tieni lok, mill-aspett ta' interess ġuridiku – li jnissel kunsiderazzjonijiet ta' ordni pubbliku – huwa miżmum li l-interess ġuridiku jeżisti wkoll fejn titressaq azzjoni ta' aċċertament, sakemm din tkun preordinata għal azzjoni oħra li titlob l-eżekuzzjoni ta' jedd attwali u attwabbli. Fil-każ tal-appellanti, f'kull waħda mit-tliet ipoteżi li dwarhom hija tgħid li fetħet din il-kawża, jidher li kull waħda mill-azzjonijiet li 'l quddiem tista' tagħżel li tieħu ma jistgħux ikunu indirizzati lejn l-appellata, għaliex l-appellata la hija werrieta ta' żewġha (missier l-appellanti u ħutha) u wisq anqas tirrappreżenta l-wirt tiegħu. Fit-tielet lok, it-tliet għażliet li l-appellanti ssemmi bħala r-raġuni li wassluha biex tiftaħ din il-kawża jitolbu, fil- fehma tal-Qorti, azzjonijiet kontra l-wirt, jew aħjar kontra l-werrieta li jaċċettaw il-wirt. Dawn mhumiex parti f'din il-kawża u lanqas huma b'xi mod rappreżentati, u għalhekk ukoll kieku l-appellanti kellha tikseb sentenza favorevoli f'din il-kawża, dik is-sentenza ma tkunx tagħmel stat fil-konfront ta' min ma kienx parti fiha6. Fir-raba' lok, li kieku t-talba attriċi kellha tintlaqa' dan kien iwassal għal qagħda fejn l-appellata jkollha tirrinunzja għall-jeddijiet kweżiti tagħha miksuba bis-saħħa tar- rieda ta' żewġha t-testatur, li eżentaha milli tagħmel sewwasew dawk l- affarijiet li l-attriċi appellanti tridha tagħmel bit-talba waħdanija tagħha f'din il-kawża; 729 tal-Kap 12 6 Art. 237 tal-Kap 12 tabilħaqq improponibbli, kif tgħid l-eċċezzjoni appellata, ukoll jekk għal raġunijiet mhux għal kollox l-istess bħal dawk li qieset l-ewwel Qorti f'dik is- sentenza; l-azzjoni attriċi kienet iġib Minħabba f'dawn il-kunsiderazzjonijiet, il-Qorti ssib li dan l-aggravju mhux mistħoqq u mhix sejra tilqgħu; Għal dawn ir-raġunijiet, il-Qorti qiegħda taqta' u tiddeċiedi l-appell billi: Tiċħdu, ukoll jekk għal raġunijiet oħrajn minn dawk mogħtijin mill-ewwel Qorti, u tikkonferma għal kollox is-sentenza appellata fl-ismijiet premessi, bl-ispejjeż ta' dan l-appell kontra l-attriċi appellanti, filwaqt li l-ispejjeż tal-ewwel istanza jitħallsu kif determinat fis- sentenza appellata. Joseph Buttigieg Chetcuti Prim Imħallef Joseph R. Spiteri Cornish Morana Tonio Busuttil Dougall Morana Deputat Reġistratur rm